Nirgi tänav (Tallinn)

Nirgi tänav on tänav Tallinnas Kristiine linnaosas Lilleküla asumis.

Nirgi tänav algab Linnu teelt ja lõpeb Mingi tänaval. Selle ulatusega tänav aastast 2017.Tänavanime leviala muutmine Kristiine linnaosas. Tallinna linnavalitsuse korraldus, 10.05.2017. Varem kuulus tänava koosseisu ka teelõik Sääse asumis Tildri ja Vaablase tänava vahel.Kristiine linnaosa üldplaneering. Põhijoonis. Tallinna Linnaplaneerimise Amet, 2014.

Nimi võeti kasutusele 1949, aastatel 1930–1949 kandis tänav Metsa tänava nime. Kuni 1958 oli ka tänase Haabersti linnaosa Mustjõe asumis samanimeline tänav, mis nimetati ümber Saarma põiguks.Päring kohanimeandmebaasist. Eesti kohanimed 

Tänava nimi tuleb kärplaste sugukonda kuuluvalt väikselt kiskjalt nirgilt (Mustela nivalis).

Eesti Televisiooni saates "Pealtnägija" (26. märtsil 2008) kajastati teemat, kus selgus, et Nirgi ja Vuti tänava 25 maja elanikest kannatab või kannatas 16 inimest erineva vähi vormi all. Elanikud ise kahtlustasid vähitekitajana majade kohal kõrguvat kõrgepingeliini (Vuti tänava eramute kõrvale rajati 1959 110-kilovoldine kõrgepingeliin)."Tallinna pisitänavat kimbutab müstiline vähihaigus" "Pealtnägija", 26. märts 2008Merje Pors: "Tallinna Vuti tänava elanikud kahtlustavad vähitekitajana elektriliini" Tarbija24 (Postimees), 26. märts 2008 Skeptikud tõdesid: "Kui Vuti tänaval ongi keskmisest rohkem vähki põdevaid inimesi, siis on veel suur hulk muid võimalikke selgitusi, miks sellel ajal sellisel hulgal sellise soodumusega inimesi sellisesse kohta on sattunud."Martin Vällik: "Vuu-duu teadus Vuti tänaval ja Pealtnägijas" Skeptik.ee, 27. märts 2008

Viited

Kategooria:Kristiine linnaosa tänavad